แนวโน้มดัชนีเช้านี้ผันผวน
นักวิเคราะห์ฯคาดตลาดหุ้นไทยเช้านี้ปรับตัวลงต่อรับแรงกดดันจากตลาดต่างประเทศที่ปรับตัวลงค่อนข้างมาก แถมปัจจัยการเมืองในประเทศที่เพิ่มความร้อนแรงกดดัน
9 ก.พ. 2553

นักวิเคราะห์ฯคาดตลาดหุ้นไทยเช้านี้ปรับตัวลงต่อรับแรงกดดันจากตลาดต่างประเทศที่ปรับตัวลงค่อนข้างมาก แถมปัจจัยการเมืองในประเทศที่เพิ่มความร้อนแรงกดดัน
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะปรับตัวลงมาต่อเนื่องจากตลาดฯคงจะต้องรับแรงกดดันจากตลาดต่างประเทศที่ปรับตัวลงค่อนข้างมาก จากปัจจัยกดดันจากหนี้สาธารณะและปัญหาการคลังของหลายประเทศในยุโรป  โดยวันนี้ตลาดหุ้นไทยยังคงผันผวนในทิศทางขาลง ซึ่งเป็นการปรับตัวลดลงต่อเนื่องจากเมื่อวาน นอกจากนี้ตลาดหุ้นไทยยังได้รับแรงกดดันจากปัจจัยการเมืองโดยตรงซึ่งกระทบต่อตลาดหุ้น 
ทั้งนี้ หากดัชนีหุ้นปรับตัวลดลงมาในระดับ 685-680 จุด เป็นจังหวะที่นักลงทุนจะเข้าไปรับเพื่อซื้อลงทุน โดยหุ้นเด่นเป็นกลุ่มที่มีการจ่ายปันผลสูง
สำหรับกรอบลงทุนในวันนี้ให้แนวรับที่ 680-685 จุด และแนวต้านที่ 695 จุด